ACADEMIAE GRONINGANAE CURATORES, VIRI AMPLISSIMI! 

 QUI HIS AB-ACTIS ES, VIR CONSULTISSIME ! 



BECTOR MAGNIFICE, CAETERIQUE ARTIUM AC DISCIPLINARY! 

 PROFESSORES , VIRI CLARISSIMI, COLLEGAE EXOPTATISSIMI ! 



QUI IURI DICUNDO ET CIVITATI REGUNDAE PRAEESTIS, VIRI 

 PRUDENTISSIMI, SPECTATISSIMI ! 



VERBI DIVINI INTERPRETES PLURIMUM VENERANDI! 



ARTIUM AC DISCIPLINARUM DOCTORES ERUDITISSIMI , PERI- 

 TISSIMI! 



ACADEMIAE GIVES, IUVENES ORNATISSIMt! 



CUJUSCUNQUE DENIQUE LOCI ET ORDINIS HIC ADESTIS, 

 AUDITORES HUMANISSIMI! 



JNotissima ac gravissima quaestio est, quae, ineunte fere hoc saeculo, 

 Germaniae imprimis celeberrimos agitavit lureconsultos , quaeque, si vel 

 unum SAVINII vere classicum attendatur opusculum , novum iuris disciplinae 

 quasi stadium aperuit, de codicum legum civilium condendorum utilitate 

 et opportunitate. 



Imo ne hodie quidem lites compositae. Unus et communis ille totius 

 Germaniae iuris civilis codex, quern tanto ardore efflagitaverant plurimi, 

 iterum ad pia vota videatur relatus, at, vel proximis abhinc annis, 

 quum in Saxonia et Hassia legum civilium codices ferrentur, novis si 

 non argumentis, at animis lites redintegratae sunt. 



Quae quum reputarem , nostramque iuris civilis considerarem conditionem 

 legum quippe codicibus iam diu stabilitam, sponte quasi incidi in orationis, 

 qua gravissimam mihi mandatam auspicarer provinciam, argumentum. 



